På Champ Kongs hovedmeny har du tre valg
Start game, som starter spillet.
Options, som gir deg muligheten til å endre tastene du bruker til å styre figuren Mario med. 
Exit to DOS, som avslutter spillet.

Målet i Champ Kong er å befri prinsessen som apen har gjemt øverst på skjermen. Du må styre Mario gjennom alle hindringene opp mot skjermens topp. På den andre og siste av de to banene, som finnes i denne versjonen, gjelder det å fjerne de gule prikkene som holder etasjene på plass. Det gjør du ved å la Mario gå over dem. Når alle åtte er vekk, faller apen ned på bakken og du kan befri prinsessen.
Bruk piltastene til å bevege Mario og CTRL til å hoppe.
Rundt omkring på banen finner du noen hammere som Mario kan hoppe opp og fange. Med hammere i hånden kan du slå i stykker tønnene, og dermed slipper du å løpe fra dem eller hoppe over dem. Men husk at Mario ikke kan klatre i stigene så lenge han har en hammer i hånden. En hammer forsvinner av seg selv etter en stund. Like før den forsvinner, blinker den advarende gult.

Hvis to personer skal spille sammen
Bruke høyre eller venstre piltast når Start Game blinker. Det vil skifte mellom en og to spillere.

Vil du endre tastene som styrer Mario, velger du Options-menyen. Vær oppmerksom på at du ikke kan bruke musen, men i stedet må bruke piltastene og Enter. Når du har valgt Options, beveger du tønnen til Controllers og trykker på Enter. Velg Define Keys, og velg tasten du vil endre. Trykk på Enter og deretter på tasten du vil bruke til bevegelsen. Trykk på Esc flere ganger og gå tilbake til hovedmenyen.

Når du avslutter Champ Kong, velger du Exit to DOS fra hovedmenyen og bruker piltastene til å bla gjennom den avsluttende reklamen.

Champ Kong kjører under DOS / WIndows 3.1 og Windows 95. 

Systemkrav
386 CPU
4 MB ram
1 MB diskplass

Avinstallering
Kjør programmet "Uninstall Champ Kong". Da blir Champ Kong fjernet fra maskinen.